בערב קייצי אחד,
בני, בן ה-18, ג'ימי,
אמר שהוא רצה לשוחח.
לאחר שאני ואשתי, ג'ואן, השכבנו את שלושת אחיו הקטנים לישון
וסיימנו להקריא להם סיפור לפני השינה,
ג'ואן ואני התיישבנו בחדר השינה שלנו.
ג'ימי נכנס
וסגר את הדלת אחריו.
התיישב בכיסא מול המיטה שעליה ישבנו,
ואמר, "אמא, אבא, יש לי משהו חשוב לספר לכם,
וזה לא בעיה, זה לא משהו רע, זה פשוט שונה."
אמרנו, "אוקי."
הוא התבונן בנו ברצינות, ואמר,
"אני גיי."
לאחר כמה דקות של שתיקה רועמת,
ג'ואן לקחה נשימה עמוקה ואמרה,
"ג'ימי, אנו נאהב את מי שתאהב."
עברו כ-12 שנה מאז שהוא יצא מהארון בפנינו,
ואני חייב להודות, שבזמנו,
ג'ואן ואני חשבנו שזו יכולה להיות בעיה,
אפילו לבטחונו.
כאביו הרגשתי, איפשהו, שאכזבתי אותו,
ואולי בגלל זה, לא תהיה לו ההזדמנות להביא ילדים משלו.
אני קרדיולוג,
אני מדמיין את העולם דרך תפיסת אבותינו הציידים-מלקטים
ובאמצעות כך, אני מוצא רמזים כיצד לשגשג בעולם המודרני,
אבל, מעמדתה של האבולוציה
נראה כי הומוסקסואליות היא אסטרטגיה שמכשילה את עצמה ולא יצרנית
כוונתי, שלגיי יש 80% פחות ילדים מלהטרוסקסואלים.
תכונה שכזו חייבת להכחד לאחר מספר דורות,
אבל לאורך ההיסטוריה,
בכל תרבות, וגם במינים רבים של בעלי-חיים,
הומוסקסואליות הייתה תת-קבוצה קטנה, אך מובחנת.
אם זו טעות גנטית,
הברירה הטבעית הייתה מזמן מוציאה את הטעות ממאגר הגנים.
בזמן שהרהרתי בזאת,
באותו פרדוקס הקשור במוצא ההומוסקסואליות,
הקטנטנים שלנו גדלו.
לג'ימי יש שלושה אחים קטנים שמעריצים אותו.
יש בו שנינות ממגנטת וקסומה
שעוזרת להם להרגיש שמחים ונינוחים.
ויום אחד, בעודי מהרהר על "אפקט ג'ימי,"
לפתע הבנתי:
הומוסקסואליות זה לא רק מיניות;
לאמיתו של דבר היא עניין של הישרדות,
השרדות המשפחה.
אנחנו, ההומו-ספיאנס, בין היצורים החברותיים ביותר עלי אדמות.
עבורנו, זה לא רק מאבק קיומי של "הרוג או ההרג".
אנו מצטופפים כדי להתקיים.
היכולת לאהוב את משפחתנו ולהתקשר עם הקבוצה שלנו
קובעת, במקרים רבים, אם נשרוד או נכחד.
זו השרדותה של המשפחה החזקה,
לא הישרדותו של היחיד.
כל אחד חולק 50% מהדנ"א שלו עם אחיו.
האחיניות והאחינים חולקים 25% מהדנ"א שלך.
מנקודת ראותה של האבולוציה,
יש לך אותה הצלחה גנטית אם אתם מגדלים ילד אחד בעצמכם
או אם אתם מאפשרים לאחים לגדל שני ילדים.
מעמדתה של האבולוציה,
הכל מסתכם בשיתוף פעולה ואלטרואיזם.
הומוסקסואליות היא אלטרואיזם מוטבע גנטית.
גיי עוצבו על ידי הטבע לעזור לנו להיות טובים אחד לשני,
כמו שאלן דג'נרס אמרה,
(צחוק)
אז, אדוארד או. וילסון,
שהוא, ככל הנראה, החשוב ביותר מהביולוגים האבולוציוניים מאז דרווין,
אמר כי הומוסקסואליות נותנת יתרון לקבוצה וזאת באמצעות כשרונות ייחודים
ואיכויות אישיותיות לא רגילות.
כך שחברה אשר מוקיע הומוסקסואליות פוגעת בעצמה.
אז מה כוונתו של פרופ' וילסון באומרו "איכויות אישיותיות לא רגילות"?
הרשו לי לספר לכם על חברת משפחה יקרה שלנו ג'יני.
היא בת 35, רווקה וסטרייטית.
היא סיפרה לנו שהיא מחפשת גבר שיהיה חכם ומצחיק,
שיהיה רגיש וגם ידע להקשיב.
והיא סיפרה, שמידי פעם, היא פוגשת גבר כזה,
אך מתלוננת,
"אתם יודעים, לרוב יש לו כבר חבר!"
(צחוק)
למרות שאנשים אובססיבים לגבי מה גיי עושים או לא עושים במיטה,
לאמיתו של דבר, אותה אישיות מובחנת בעלת אינטלקט חזק
היא קריטית יותר עבור האבולוציה.
מחקרים מדעיים אכן מראים
שאנשים ממיעוטים מגדרים נוטים להיות אינטלגנטים,
ובמיוחד בכל הנוגע לאינטלגנציה רגשית.
המחקר הזה הראה
שילדים וילדות שהצליחו מאד במבחני איי-קיו (IQ)
הם בעלי סיכוי כפול להיות הומוסקסואלים בבגרותם
לעומת ילדים שהצלחתם הייתה נמוכה ובינונית.
ובקרב גברים גיי, במבחנים פסיכולוגיים,
גברים גיי נטו לציונים גבוהים
בקטגוריות של חמלה ושיתוף פעולה,
וציונים נמוכים בעויינות.
אז אם מיכלאנג'לו היה סטרייט,
ייתכן והיה פשוט מדביק טפט בקפלה הסיסטינית.
(צחוק)
הפזמונאי, סאם אוסטין, אמר
"הומוסקסואליות היא דרכו של האל להבטיח
שהמוכשרים באמת לא יוטרדו מעול הילדים."
(צחוק)
היום, בארה"ב, 2 מתוך 25 איש משתייכים למיעוט מיני.
שונות היא נשקו הסודי של הטבע
אם כל הגברים היו גיי,
זו תהיה בעיה.
אבל אם כל הגברים היו לוחמים,
אז תמיד היינו במלחמה.
המתכון לתרבות אנושית מצליחה
הוא השילוב של רכיבים שונים רבים.
הומוסקסואליות היא כמו זרז
שעוזר לקבוצת אנשים להתחבר רגשית יחדיו.
הטרוסקסואליים הפוסלים גיי
זה כמו, שהקמח בלחם יפסול את השמרים.
אם הגנום הוא החומרה, אז אֶפִּיגֶנֶטִיקָה היא התוכנה.
יש לנו תוכנות דנ"א שונות בדנ"א שלנו,
והאֶפִּיגֶנֶטִיקָה בוחרת מתוכם
את הגירסה המתאימה ביותר לאותה סביבה
נמלים, ייתכן ולא ידעתם זאת, הם יצורים חברתיים מאד
הם בעלי מנגנון אֶפִּיגֶנֶטִי מאד דומה לזה של בני האדם.
שתי אלו הן אחיות תאומות זהות,
הייתכן?
ולמרות שרצף הדנ"א שלהם זהה לחלוטין,
זו, הפועלת,
היא סיירת קטנה וחכמה, שיוצאת לחפש מזון,
לעומתה, זו מימין, היא חיילת,
בברור היא חזקה והודפת אוייבים.
מלכת הקן מנצחת על כך באופן אֶפִּיגֶנֶטִי
באמצעות עיצובים אֶפִּיגֶנֶטִים שונים בהתפתחותן של הנמלים.
אם כן,
היא מעצבת בהתאם, כאשר הקן מצוי תחת מתקפה
היא מתירה את סליל הדנ"א ומעוררת את הגנים ליצור חיילות.
אבל כאשר המושבה מצויה ברעב, היא מתירה באופן שונה את סליל הדנ"א
כך שאֶפִּיגֶנֶטִיקָה יוצרת את התנאים ליצור פועלת.
בדרך זו, האֶפִּיגֶנֶטִיקָה -
הכוח הדינמי של האֶפִּיגֶנֶטִיקָה משנה את הביטוי של הגנים,
כך אנו נולדים עם אפיונים המאפשרים לנו ולמשפחתנו
את הסיכויים הטובים ביותר להצליח בתנאים הקיימים.
סביר להניח שיש לכם גנים הומוסקסואליים בדנ"א שלכם,
אבל, אם הם לא הופעלו בהיותכם ברחם,
הם נותרו כרוכים ובשקט.
מחקר חדש פורץ דרך של אוניברסיטת קליפורניה (UCLA) מצא,
שמהתבוננות בקבוצת גברים, חלקם גיי, וחלקם סטרייט,
ובחינת האפיונים האֶפִּיגֶנֶטִים בתשעה מקומות שונים,
הם יכלו לחזות בדיוק של 70% את הנטייה המינית.
מה הם התנאים ברחם המעוררים את אותם הגנים הגיי?
עבור זכרים,
הסיכוי להומוסקסואליות עולה ביחס
למספר התינוקות הזכריים ששכנו ברחם אימך.
כך שעבור כל אח גדול ביולוגי שיש לכם,
הסיכוי שלך להיוולד גיי עולה ב-33%.
הרבה לפני המצאת הגלולה,
הטבע הגה את ההומוסקסואליות כמרשם לוויסות ילודה.
לאחר ארבע בנים הטרוסקסואלים, סטרייטים,
הטבע אומר, "מספיק כבר!",
המערכת החיסונית של האם הפעילה את המנגנון האֶפִּיגֶנֶטִי
וכך נולד זכר גיי למשפחה.
דבר זה לא יעמיס על השבט בפיות נוספים שיש להאכיל
בדורות הבאים - לפעמים כל המוסיף גורע -
והוא לא עומד להרוג את אחיו
במאבק על מי זוכה בבחורה.
למרבה המזל, למיעוט המיני בימינו ישנן אפשרויות רבות
להביא ילדים משל עצמם,
ויש לי תחושה שבני הגיי יברך אותנו בנכדים
לפני ששלושת ילדינו הסטרייטים יעשו זאת.
גן אחר, המצוי בכרומוזום X,
נקרא "גן האהבה הזכרי",
כשהוא מופיע אצל נשים,
האישה נוטה להזדווג מוקדם ולהביא ילדים רבים.
אולם כשגן זה מופיע אצל גברים,
הוא משפיע לכיוון הומוסקסואליות.
זהו גן נוסף המאזן את המשפחה
שנועד להביא צאצאים רבים של ילדים ובני ילדים
ומידי פעם בן גיי שהנטייה הטבעית שלו לקדם את האחדות
יכול לשפר את סיכויי ההישרדות של המשפחה כולה.
כעת, ברצוני להתנצל.
יש לנו הרבה יותר מחקרים מדעיים על גברים מאשר על נשים,
כך שהשיחה הזו היא בעיקר על גברים גיי.
אולם, אין לי ספק
שהומוסקסואליות נשית היא גם גרסה טבעית
שיש בה תועלת למשפחה ולקהילה.
אולם, לג'ימי אין אחים גדולים.
מדוע הוא גיי?
בזמן שג'ואן הייתה בהריון עימו,
גילנו גידול ממאיר גדול בחזה שלה.
וגרורות בצוואר.
זו הייתה תקופה מפחידה.
היא עברה הקרנות עבור החזה
וזאת בזמן שג'ימי היה בטרימסטר השלישי. (חודש 6-9).
זו הייתה התחלה קשה עבור ג'ימי הקטן.
באופן פלאי,
שניהם שרדו
והיום בריאותם נהדרת.
אולם, לאמיתו של דבר
מתח הורי חריף משפיע לכיוון הומוסקסואליות.
במחקר הזה, 37% מהגברים הגיי
דיווחו שאימם סבלה ממתח הורי חריף
בהשוואה לרק 3% מהאימהות של הגברים ההטרוסקסואלים.
זה דומה למלכת הנמלים,
כשהאם מאפיינת באופן אֶפִּיגֶנֶטִי את התינוק
כדי לשנות את זהותו לשם רווחה עתידית של המשפחה.
זה כאילו האם אומרת,
"אני בצרה כעת.
אני זקוקה לבן ברית אדיב וחכם
שיעזור לי לשמור על המשפחה ביחד."
אם נסכם,
אם המשפחה מוצפת בילדים רבים
ו/או היא מצויה במתח באותו הזמן,
הטבע לעיתים יפעיל את המתגים האֶפִּיגֶנֶטִים
כדי לעורר את הגן הגיי.
השינויים בהתפתחות המוח האלה,
המשנים את הנטייה המינית וגם משפרים את האינטלגנציה הרגשית.
אין לי ספק שג'ימי נולד גיי.
כאן הוא במסיבת יום ההולדת הראשונה שלו.
(צחוק)
כשהוא היה בן שלוש, הוא אמר, "אמא, כשהיה גדול, אני רוצה להתחתן עם אבא."
(צחוק)
ישנם הורים השולחים את ילדיהם, אתם יודעים, הורים עם כוונות טובות,
למחנות המרה כדי לסלק בתפילה את ההומוסקסואליות.
באותו מידה אפשר לשלוח את הילד למחנה
להמרת צבע העיניים מחום לכחול.
זה לא יקרה!
ג'ימי הוא כמו דבק חברתי המחזיק את המשפחה שלנו יחדיו.
אם זה כאשר אחיו, אוון, חוטף מכות בקטטה בבר,
או שאחותו קרוליין נזרקת על ידי חבר שלה,
או שאחותו, קתלין, נתפסת מעתיקה מויקיפדיה -
(צחוק)
הם יודעים כי ג'ימי גורם להם להרגיש
שהם שייכים למשהו גדול יותר מהבעיות שלהם.
סיפור סיפורים היא כשרון השרדותי נהדר של האירים,
וממש כאן, בדבלין, לפני 162 שנה,
מספר סיפורים מובחר נולד:
אוסקר ווילד.
אוסקר ברח אל אוניברסיטת אוקספורד
שם הוא פגש משורר צעיר בשם ברוס דאגלס.
הקשר היציב והידוע לכל בינהם
הרתיח והביש את אביו של ברוס, לורד קווינסברי -
אני לא ממציא את זה -
(צחוק)
הוא כעס כל כך שלבסוף גרם למעצרו של אוסקר באשמת חוסר צניעות,
הוא נזרק אל הצינוק לשנתיים עבודות פרך.
אוסקר מת שלוש שנים מאוחר יותר, בעודו איש צעיר.
אוסקר כתב, "תמיד תסלח לאוייבים שלך, דבר לא מעצבן אותם יותר מכך."
(צחוק)
בימינו, הומופוביה גלויה מוחלפת בהטרוסקסיזם שקט
שבו אנשים המשתייכים למיעוט מיני
נחשבים במקרים רבים לאזרחים סוג ב'.
בוי ג'ורג' אמר, "ישנה האשליה הזו
שהומוסקסואלים עושים סקס והטרוסקסואלים מתאהבים.
זה לחלוטין לא נכון, כולנו רוצים להיות נאהבים."
אני מסכים שבין כל הדברים שהכי קשה לחיות בלעדיהם,
אהבה תהיה הדבר הראשון.
אבל, גם צנרת ביתית ונייר טואלט יהיו גבוה ברשימה, לא כן?
(צחוק)
אני רוצה לספר לכם על מחקר נוסף,
זהו מחקר קורע לב, שנעשה בכל רחבי ארה"ב,
המתבונן בנערים אמריקאים, הם מצאו שאלה המצויים במיעוט מיני
היו בעלי סיכוי כפול להיות קורבן להתעללות.
פי חמש לבצע ניסיון התאבדות.
29% מנערים גיי ניסו להרוג את עצמם.
בימינו, מסביב לעולם, במדינות רבות,
זה בלתי חוקי לקיים אינטימיות פיזית חד מינית.
במדינות רבות, העונש על כך הוא מוות.
במדינות בצבע אדום, העונש הוא מאסר.
בהודו, החוק קובע 14 שנים עד מאסר עולם.
מכיוון "שהומוסקסואליות היא בניגוד לסדר הטבעי."
חוץ מהעובדה שזה לא נכון!
הטבע מכתיב הומוסקסואליות בזמנים ובמצבים מסויימים,
ומעניק לאנשים אלה תכונות מיוחדות
שעוזרות לאנשים שמסביבם לפרוח.
מה שהוא נגד הסדר הטבעי
זה הרדיפה הבלתי פוסקת של אותו מיעוט מיני.
הם לא אנשים מבולבלים או פגומים
שזקוקים להרפא, או להענש, או להחרימם.
הם צריכים
הם צריכים שיקבלו אותם,
בשל מי שהם, ויאמצו אותם אל הלב.
הם הופכים אותנו לטובים יותר.
אם הייתם אומרים לי
לפני 30 שנה,
בשעה שהחזקתי את הילד הקטן שלי,
שהוא יגדל להיות גיי,
הייתי נהרס.
אך במבט לאחור, אני מבין כי אמא טבע ידעה מה היא עושה!
חוכמתה לגבי הצפוי בעתיד, חושלה במשך עידנים של אבולוציה,
ובאופן אינסטקטיבי ידעה שמשפחתי תהיה זקוקה ליתרון של בן גיי.
כעת, יש להודות,
המדע העוסק בהומוסקסואליות עדיין בשלביו הראשוניים,
אבל כאב אני יכול להגיד לכם בביטחון
שג'ימי הוא בדיוק מה שהוא היה אמור להיות,
והמשפחה שלי חזקה ושמחה יותר בשל היותו חלק מהשבט שלנו
מה איתכם?
ביכולתכם להניח בצד את עניין המין?
להבין כי גברים ונשים הומוסקסואלים
חיוניים לאנושות.
אנו כמו הנמלים.
מתוך השונות שלנו אנו מוצאים את כוחנו המשותף.
תודה לכם.
(מחיאות כפיים) (קריאות הידד)